# Anatomia d'una caiguda

Anatomia d'una caiguda (francès: Anatomie d'une chute) és un thriller i drama legal francès del 2023 dirigit per Justine Triet a partir d'un guió coescrit per Triet i Arthur Harari. És protagonitzat per Sandra Hüller en el paper d'una escriptora que intenta demostrar la seva innocència en la mort del seu marit. Ha estat subtitulat al català.
Es va estrenar al 76è Festival de Canes el 21 de maig de 2023, on va competir per la Queer Palm i va guanyar la Palma d'Or i el Premi Palm Dog. S'estrenà als cinemes a França el 23 d'agost de 2023. A la 96a edició dels premis Oscar, va guanyar el premi al millor guió original per Triet i Harari, a més d'estar nominada a millor pel·lícula, millor actriu per Hüller i millor direcció per Triet. Als premis César va guanyar sis premis (més que cap altra pel·lícula) d'onze nominacions.

## Trama

Sandra Voyter, una escriptora alemanya, és arrestada per assassinat després de la mort del seu marit a la neu en circumstàncies misterioses i intenta demostrar la seva innocència durant el judici.

## Repartiment

* Sandra Hüller com a Sandra Voyter
* Swann Arlaud com a Vincent
* Milo Machado-Graner com a Daniel
* Antoine Reinartz com a l'advocat
* Samuel Theis com a Samuel
* Jehnny Beth com a Marge
* Saadia Bentaieb com a Nour
* Camille Rutherford com a Zoé
* Anne Rotger com a presidenta
* Sophie Fillières com a Monica

## Producció

El 10 de juliol de 2021, Variety va informar que Les Films Pelleas i Les Films de Pierre coproduirien el quart llargmetratge de Justine Triet, Anatomie d'une chute, coescrit per Triet i Arthur Harari. Descrita com "un thriller procedimental hitchcockià", la pel·lícula marca la segona col·laboració de Triet amb Sandra Hüller després de la pel·lícula de 2019 Sibyl.
La fotografia principal va començar a finals de febrer de 2022 i es va acabar el 13 de maig de 2022. El rodatge es va dur a terme principalment a la regió d'Alvèrnia-Roine-Alps, com a Maurienne i Villarembert a la Savoia, i a Montbonnot-Saint-Martin i Grenoble a l'Isère. També es va rodar a Charente-Maritime i a París.

## Polèmica

A la cerimònia de lliurament de la Palma d'Or, la directora, Justine Triet, pronuncià un discurs crític amb el govern francès sobre la seua gestiò de la política cultural francesa i del moviment social contra la reforma de les pensions a França de 2023.

## Referències

* ↑ «Anatomia d'una caiguda». Cinema en català. Departament de Cultura de la Generalitat de Catalunya. [Consulta: 4 febrer 2024].
* ↑ Ubertalli, Olivier. «« Anatomie d'une chute » : que vaut la Palme d'or et comment a-t-elle été financée ?» (en francès), 28-05-2023. [Consulta: 29 maig 2023].
* ↑ Keslassy, Elsa. «Cesar Awards: ‘Anatomy of a Fall’ Wins Best Film; Christopher Nolan Feted With Honorary Tribute» (en anglès americà), 23-02-2024. [Consulta: 6 maig 2024].
* ↑ «'Anatomia d'una caiguda', de la francesa Justine Triet, s'endú la Palma d'Or de Canes». El Nacional, 27-05-2023. [Consulta: 29 maig 2023].
* 1 2 3 4 5 6 7 8 9 «Anatomie d'une chute - Dossier de Presse» (en francès). le-pacte.com. [Consulta: 22 maig 2023].
* ↑ Keslassy, Elsa. «Les Films Pelleas Readies Female-Driven Slate With New Films By Justine Triet, Danielle Arbid, Katell Quillevere (EXCLUSIVE)». Variety, 10-07-2021. Arxivat de l'original el 20 febrer 2023. [Consulta: 21 abril 2023].
* 1 2 Lemercier, Fabien. «Sandra Hüller and Swann Arlaud are filming Anatomy of a Fall». Cineuropa, 10-03-2022. Arxivat de l'original el 14 abril 2023. [Consulta: 21 abril 2023].
* ↑ (en francès) , 03-05-2022 [Consulta: 21 abril 2023].
* ↑ «Anatomie d'une chute, de Justine Triet en sélection officielle à Cannes» (en francès). auvergnerhonealpes.fr, 14-04-2023. Arxivat de l'original el 21 abril 2023. [Consulta: 21 abril 2023].
* ↑ «Justine Triet s'emporta la tercera Palma d'Or per a una directora en la història de Canes». ccma.cat, 27-05-2023 [Consulta: 11 desembre 2023].

## Enllaços externs

* Anatomy of a Fall a UniFrance (anglès)
* Anatomie d'une chute al Festival Internacional de Cinema de Canes (francès)